
( 1 ) 

Επέκταση των διατάξεων του Νόμου 324/1976 «περί Αξιωμα¬ 
τικών Αεροπορίας Στρατού Ειδικής Μονιμότητας στην Πολε¬ 
μική Αεροπορία». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τη διάταξη της παραγρ. 3. του άρθρου 12 του Ν. 324/ 
1976 «περί Αξιωματικών Αεροπορίας Στρατού Ειδικής Μονιμό¬ 
τητας» (ΦΕΚ 127). 

β. Τη με αριθμό 377/1988 Γνωμοδότηση του Συμβουλίου 
Επικράτειας, μετά από πρόταση του Υπουργού Εθνικής Άμυνας, 
αποφασίζουμε: 

Άρθρο 1 

Οι διατάξεις του Ν. 324/1976 «περί Αξιωματικών Αεροπο¬ 
ρίας Στρατού Ειδικής Μονιμότητας» επεκτείνονται και στην Πο¬ 
λεμική Αεροπορία. 

Άρθρο 2 

Η ισχύς του παρόντος Προεδρικού Διατάγματος, αρχίζει από 
τη δημοσίευσή του στην Εφημερίδα της Κυβερνήσεως. 

Στον Υπουργό Εθνικής Άμυνας, αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 27 Ιουνίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΗΣ ΧΑΡΑΛΑΜΠΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 64 της 22 Ιουνίου 1988 
Αύξηση της συμμετοχής της Ελλάδος στο Μετοχικό κεφάλαιο 
του Ταμείου Αποκατάστασης του Συμβουλίου της Ευρώπης. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 


Έχοντας υπόψη: 

α. Το Ν.Δ. 932/1971 «περί εκουσίων συνεισφορών της Ελλά¬ 
δος εις Διεθνείς Οργανισμούς». 

β. Το αριθ. Δ.Σ. 4585/1745/24.6.82 έγγραφο του Υφυ¬ 
πουργού Εθνικής Οικονομίας. 

γ. Την αριθ. 159/1981 Απόφαση της Διοικούσης Επιτροπής, 
του Ταμείου Αποκατάστασης του Συμβουλίου της Ευρώπης. 

δ. Το αριθ. 866/13.6.86 έγγραφο του Υπουργού Εθνικής Οι¬ 
κονομίας. 

ε. Την αριθ. 190/87 Απόφαση του Διοικητικού Συμβουλίου 
του Ταμείου Αποκατάστασης του Συμβουλίου της Ευρώπης. 

στ. Την αριθ. Β Γρ. 4796/19.5.88 κοινή Εισήγηση των 
Υπουργών Εθνικής Οικονομίας και Εξωτερικών, αποφασίζει: 

1. Εγκρίνει, βάσει της Απόφασης 159/1981, τη συμμετοχή 
της Ελλάδος στην αύξηση του μετοχικού κεφαλαίου του Ταμείου 
Αποκατάστασης του Συμβουλίου της Ευρώπης με το ποσό των 
$ 2.062.000 με την εγγραφή 2.062 πρόσθετων τίτλων συμμε- 
το χήζ μετοχικό κεφάλαιο του Ταμείου. Η αξία κάθε τίτλου 
συμμετοχής ισούται με $ 1.000. 

2. Εγκρίνει, βάσει της Απόφασης 190/1987, τη συμμετοχή 
της Ελλάδος στην αύξηση του μετοχικού κεφαλαίου του Ταμείου 
Αποκατάστασης του Συμβουλίου της Ευρώπης με το ποσό των 
$ 5.444.000 με την εγγραφή 5.444 πρόσθετων τίτλων συμμε- 
το χήζ στ0 μετοχικό κεφάλαιο του Ταμείου. Η αξία κάθε τίτλου 
συμμετοχής ισούται με $ 1.000. 

3. Η καταβολή της αξίας των παραπάνω πρόσθετων τίτλων 
συμμετοχής (παρ. 1 και 2) θα καταβληθεί οσάκις ζητηθεί από το 
Ταμείο για την πραγματοποίηση των στόχων του. 

4· Η δαπάνη για την παραπάνω καταβολή (παρ. 1 και 2) θα 
βαρύνει τον προϋπολογισμό εξόδων του Υπουργείου Εθνικής Οι¬ 
κονομίας. 

Η πράξη αυτή να δημοσιευθεί στην Εφημερίδα της Κυβερνή- 
σεως. 


Ο ΠΡΟΕΔΡΟΣ 
Ο ΑΝΤΙΠΡΟΕΔΡΟΣ 

Ακριβές Αντίγραφο 
Ο Γραμματέας του 
Υπουργικού Συμβουλίου 
ΣΩΤΗΡΗΣ ΛΥΤΡΑΣ 


ΤΑ ΜΕΛΗ 


♦ 


Πράξη 63 της 22 Ιουνίου 1988 
Αύξηση των θέσεων Ειδικών Συμβούλων - Συνεργατών στο Πο¬ 
λιτικό Γραφείο του Υπουργού Εξωτερικών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 


Έχοντας υπόψη: 

1. Τις διατάξεις του άρθρου 30 του Ν. 1558/85 «Κυβέρνηση 
και Κυβερνητικά Όργανα». 

2. Την αριθ. 88/2.8.1985 Πράξη του «Οργάνωση και λει- 
, τουργία των Πολιτικών Γραφείων μελών της Κυβέρνησης και 

Υφυπουργών». ' " 

3. Την αριθ. Π 13-3877/ΑΣ 1761/29.3.1988 εισήγηση του 
Υπουργού Εξωτερικών, για αύξηση των θέσεων Ειδικών Συμ- 
βοϋλων - Συνεργατών στο Πολιτικό του Γραφείο. 

4. I ο γεγονός ότι η αντιμετώπιση των αναγκών του Υπουρ¬ 
γείου Εξωτερικών απαιτεί εξειδικευμένο και έμπειρο προσωπικό 
στο Γραφείο του Υπουργού, αποφασίζει: 


Αυξάνει, κατά τρεις (3) τις θέσεις των Ειδικών Συμβούλων - 
Συνεργατών στο Πολιτικό Γραφείο του Υπουργού Εξωτερικών, 
για κάλυψη υπηρεσιακών αναγκών. 

Η πράξη αυτή να δημοσιευθεί στην Εφημερίδα της Κυβερνή- 
σεως. 

ν V Ο ΠΡΟΕΔΡΟΣ 

Ο ΑΝΤΙΠΡΟΕΔΡΟΣ ΤΑ ΜΕΛΗ 

Ακριβές Αντίγραφο 
Ο Γραμματέας του 
Υπουργικού Συμβουλίου 
ΣΩΤΗΡΗΣ ΛΥΤΡΑΣ 

- 4 - 


(4) 

Πράξη 66 της 22 Ιουνίου 1988 
Έγκριση παραχώρησης δημοσίων δασικών εκτάσεων προς την 
Α.Ε. «Ιχθυοτροφική Ελλάς Α.Ε.» για την ίδρυση Ιχθυογεννη- 
τικού Σταθμού. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις των άρθρων 45 και 61 του Ν. 998/79 «περί 
προστασίας των δασών και των δασικών εν γένει εκτάσεων της 
Χώρας». 

β. Την αριθ. οικ. 67647/1405/ 8.6.88 πρόταση του Υφυ¬ 
πουργού Γεωργίας Κ. Τσιγαρίδα, την οποία ανέπτυξε και προφο¬ 
ρικά. 

γ. Τα στοιχεία του φακέλου που συνοδεύουν την παραπάνω 
πρόταση, αποφασίζει: 


I. Εγκρίνει, την κατά χρήση και χωρίς αντάλλαγμα, παραχώ¬ 
ρηση έκτασης της παρ. 3 του άρθ. 3 Ν. 998/79, εμβαδού χιλίων 
τετρακοσίων (1.400) τ.μ. στη θέση «Κάστριζα Φοίβος» περιοχής 
Κοινότητας Προσκυνά Ν. Φθιώτιδας, προς την Α.Ε. «Ιχθυοτρο¬ 
φική Ελλάς Α.Ε.» για ίδρυση αποθηκευτικών χώρων. 

Η προς παραχώρηση έκταση εμφανίζεται υπό στοιχεία 
ΑΒΓΔΕΑ στο τοπογραφικό διάγραμμα, υπό κλίμακα 1:500, του 
τοπογράφου Μηχανικού Ηλ. Κόνδη, θεωρημένο από το Δασάρχη 
Αταλάντης και προσηρτημένο στο 417/10.2.88 έγγραφό του. 

II. Εγκρίνει την, κατά χρήση και χωρίς αντάλλαγμα, παρα¬ 
χώρηση δημόσιας δασικής έκτασης εμβαδού δεκατεσσάρων (14) 
στρεμ. και διακοσίων (200) τ.μ. στη θέση «Μικροφοίβος» περιο¬ 
χής Κοινότητας Τραγάνας Ν. Φθ/δας, προς την Α.Ε. «Ιχθυοτρο¬ 
φική Ελλάς Α.Ε.» για ίδρυση ιχθυογεννητικού Σταθμού. 

Η προς παραχώρηση έκταση εμφανίζεται υπό στοιχεία Α Β I 
ΔΕΖΗΘΙΚΛΜΝΞΟΠΡΑ στο τοπογραφικό διάγραμμα 
υπό κλίμακα 1:500, του Τοπογράφου - Μηχανικού Ηλ. Κόνδη, 
θεωρημένο από το Δασάρχη Αταλάντης και προσηρτημένο στο 

417/10.2.88 έγγραφό του. 

Η παραχώρηση των δύο παραπάνω τμημάτων δασικού χαρα- 
κτήρα, γίνεται με αποκλειστικό σκοπό την εξυπηρέτηση της ήδη 
λειτουργούσης, από την ίδια εταιρεία, μονάδας ιχθυοκαλλιέρ¬ 
γειας στη γειτονική θαλάσσια περιοχή «Όρμος Παναγίτσας»· 

Οι δύο αυτές εκτάσεις θα παραχωρηθούν με απόφαση του 
Υφυπουργού Γεωργίας, κατά χρήση και χωρίς αντάλλαγμοι, στα 
πλαίσια του άρθρου 61 Ν. 998/79 με τους παρακάτω διασφαλι- 
στικούς όρους: 

1. Οι εκτάσεις που θα παραχωρηθούν θα χρησιμοποιηθούν 
αποκλειστικά από την Α.Ε. «Ιχθυοτροφική Ελλάς ΑΕ» ως χώροί 
ίδρυσης Ιχθυογεννητικού Σταθμού και αποθηκευτικών εγκα τα ' 
στάσεών του. 

2. Η παραχώρηση των εκτάσεων ισχύει για όσο χρόνο διαρ* 61 
ο σκοπός αυτής, σε περίπτωση δε που για οποιοδήποτε λόγο 
εκλείψει ο σκοπός αυτός ή πάψει να υφίσταται το νομικό πρόσωπο 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 

της παραχωρησιούχου ΑΕ «Ιχθυοτροφική Ελλάς Α.Ε.» αυτοδί¬ 
καια και χωρίς καμιά διατύπωση η έκταση, θα επιστρέφει στη 
διαχείριση του Τπ. Γεωργίας, χωρίς αποζημίωση για τις γενόμε- 
νες δαπάνες διαμόρφωσης χώρων ή ανέγερσης κτισμάτων. 

3. Η παραχωρησιοΰχος Α.Ε. αναλαμβάνει την υποχρέωση να 
συντηρήσει, βελτιώσει και επαυξήσει, με βάση πρόγραμμα που θα 
συντάξει η Δ/νση Δασών Φθιώτιδας, τη βλάστηση στη δασική 
έκταση, που δεν θα διαμορφωθεί για λειτουργικές εγκαταστά¬ 
σεις. 

4. Να κατασκευασθούν οι αναγκαίες και απαραίτητες εγκατα¬ 
στάσεις που θα προστατέψουν το φυσικό περιβάλλον από τα λύ¬ 
ματα και τα απορρίμματα (βιολογικά φίλτρα κ.λπ.). 

5. Η αρχιτεκτονική κατασκευή όλων των εγκαταστάσεων να 
είναι προσαρμοσμένη με το περιβάλλον. 

6. Το Δημόσιο δεν έχει καμιά ευθύνη για τυχόν εκνίκηση τρί¬ 
του είτε επί τμήματός του είτε επί του συνόλου επί των παραχω- 
ρουμένων εκτάσεων. 

7. Η παραχώρηση τελεί υπό τη διαλυτική αίρεση της ολικής 
πραγματοποίησης της επένδυσης, σύμφωνα με τους όρους και τις 
προϋποθέσεις που καθορίζονται από την πράξη αυτή. 

8. Σε περίπτωση μη πραγματοποίησης της επένδυσης, σύμ¬ 
φωνα με τους όρους και τις προϋποθέσεις της πράξης αυτής, η 
παραχώρηση θεωρείται ότι δεν έγινε και τα αποτελέσματά της 
ανατρέπονται αναδρομικά, επιπλέον δε, οφείλονται από τους 
επενδυτές οι φυσικοί ή πολιτικοί καρποί και σε κάθε περίπτωση το 
εύλογο μίσθωμα, ως εάν ήταν μισθωτές από το χρόνο παραχώ- 
ρησης. 

Οι παραπάνω συνέπειες επέρχονται σε βάρος του επενδυτή 
ανεξάρτητα από υπαιτιότητα. 

9. Με την παραλαβή των εκτάσεων από την Α.Ε. «Ιχθυοτρο¬ 
φική Ελλάς Α.Ε.» θεωρείται και αμάχητο τεκμήριο ότι έκανε δε¬ 
κτούς τους όρους της παραχώρησης. 

Η πράξη αυτή να δημοσιευθεί στην Εφημερίδα της Κυβερνή- 
σεως. 

Ο ΠΡΟΕΔΡΟΣ 

Ο ΑΝΤΙΠΡΟΕΔΡΟΣ ΤΑ ΜΕΛΗ 

Ακριβές Αντίγραφο 
Ο Γραμματέας του 
Υπουργικού Συμβουλίου 
ΣΩΤΗΡΗΣ ΛΥΤΡΑΣ 

-♦- 

Α ΠΟΦΑΣΕΙ Σ 

Αριθ. Φ.0546/3493 (5) 

Ανακοίνωση για τη θέση σε ισχύ της αριθ. 85 Ευρωπαϊκής σύμ¬ 
βασης για το νομικό καθεστώς των εξώγαμων τέκνων (Στρα¬ 
σβούργο, 15.10.75). 

Το Υπουργείο Εξωτερικών ανακοινώνει ότι στις 15 Ιουνίου 
1988 έγινε στο Στρασβούργο η κατάθεση στο Γ ενικό I ραμματέα 
του Συμβουλίου της Ευρώπης του εγγράφου επικυρώσεως της 
αριθ. 85 Ευρωπαϊκής Σύμβασης για το νομικό καθεστώς των 
εξώγαμων τέκνων, που υπογράφηκε στο Στρασβούργο στις 15 
Οκτωβρίου 1975. 

Η παραπάνω Σύμβαση, η οποία κυρώθηκε με το 1702/1987 
Νόμο που δημοσιεύτηκε στο 86 Φύλλο της Εφημερίδας της Κυ- 
βερνήσεως τεύχος Α' της 4 Ιουνίου 1987, θα τεθεί σε ισχύ ως 
προς τη χώρα μας, σύμφωνα με τη διάταξη του άρθρου 11 παρ. 3 
αυτής, στις 16 Σεπτεμβρίου 1988. 

Αθήνα, 27 Ιουνίου 1988 
Με εντολή Υπουργού 
Ο Προϊστάμενος 
της Ειδικής Νομικής Υπηρεσίας 
Κ.ΙΙ. ΟΙΚΟΝΟΜΙΔΗΣ 


( 6 ) 

Πράξη Διοικητή αριθ. 1319/27.6.88 
(Άρθρο 1 του Ν. 1266/82) 

Υποχρεωτικές καταθέσεις τραπεζών στην Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ 

ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

,α) Το άρθρο 1 του Ν. 1266/82 «όργανα ασκήσεως της νομι¬ 
σματικής, πιστωτικής και συναλλαγματικής πολιτικής και άλλες 
διατάξεις», 

β) τις ΠΔ/ΤΕ 1160/8.10.1987, 1218/31.12.1987 και 
1220/31.12.87, 

γ) τις τρέχουσες νομισματικές συνθήκες, αποφάσισε τα εξής: 

1. Από 30.6.88 καθορίζεται σε 8% το ποσοστό της υποχρεω¬ 
τικής δέσμευσης επί καταθέσεων των εμπορικών τραπεζών στην 
Τράπεζα της Ελλάδος και σε 3,5% το άτοκο τμήμα της δέσμευ¬ 
σης αυτής. 

2. Από την ίδια ως άνω ημερομηνία καθορίζεται σε 3,5% το 
ποσοστό της άτοκης υποχρεωτικής δέσμευσης επί καταθέσεευν 
της Αγροτικής Τράπεζας της Ελλάδος. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
ΔΗΜ. ΧΑΛΙΚΙΑΣ 

-♦- 

(7) 

Πράξη Διοικητή αριθ. 1320/27.6.88 
(Άρθρο 1 του Ν. 1266/82) 

Σύστημα δεσμεύων - αποδεσμεύσεων επί χορηγήσεων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ 

ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομι¬ 
σματικής, πιστωτικής και συναλλαγματικής πολιτικής και άλλες 
διατάξεις», 

β) τις αποφάσεις ΝΕ 314/19/4.6.81 και ΕΝΓΙΘ 377/3/ 
4.12.87. όπως ισχύουν, 

γ) τη σκοπιμότητα της εξασφάλισης διάρθρωσης επιτοκίων 
τραπεζικών χορηγήσεων που να ανταποκρίνεται πληρέστερα σε 
τραπεζικά κριτήρια, αποφάσισε τα εξής: 

1. Από 30.6.88 τα ποσοστά δεσμεύσεων αποδεσμεύεων επί 
τραπεζικών χορηγήσεων, όπως αυτές καταχωρούνται στις στή¬ 
λες της Μηνιαίας Κατάστασης Κινήσεως και Υπολοίπων Χορη¬ 
γήσεων (Υποδ. 1), καθορίζονται ως ακολούθως: 

α) Επί των χορηγήσεων της στήλης 5 ποσοστό δέσμευσης 

10%. 

β) Επί των χορηγήσεων της στήλης 7 ποσοστό αποδέσμευσης 

3%. 

γ) Επί των χορηγήσεων της στήλης 9 ποσοστό αποδέσμευσης 

5%. 

δ) Επί των χορηγήσεων των στηλών 10 και 1 1 ποσοστό απο¬ 
δέσμευσης 10%. 

ε) Στις χορηγήσεις που καταχωρούνται στις στήλες 6, 8 και 
12 δεν γίνεται δέσμευση ή αποδέσμευση. 

Κατά τα λοιπά εφαρμόζονται οι διατάξεις της απόφασης ΝΕ 
314/19/4.6.1981, όπως ισχύει. 


2852 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η Πράξη αυτή να δημοσιευθεί στην Εφημερίδα της Κυβερνή- 
σεως. 


Ο Διοικητής 


ΔΗΜ. ΧΑΛΙΚΙΑΣ 


- 4 -- 

( 8) 

Χρηματοδότηση βιομηχανικών επιχειρήσεων για την απόκτηση 
πάγιων εγκαταστάσεων. 

(Συνεδρίαση 389/18.4.88, θέμα 7) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις της απόφασης ΝΕ 1509/1/14.9.68, όπως 
ισχύει, σχετικά με τη χρηματοδότηση των βιομηχανικών και λοι¬ 
πών επιχειρήσεων, 

β) τη σκοπιμότητα περαιτέρω διευκόλυνσης των βιομηχανι¬ 
κών επιχειρήσεων για την κάλυψη αναγκών τους σε πάγιες εγκα¬ 
ταστάσεις, αποφάσισε τα ακόλουθα: 

1. Επιτρέπεται στις τράπεζες να χρηματοδοτούν βιομηχανικές 
επιχειρήσεις για την απόκτηση (αγορά ή ανέγεση) γραφείων, κτι¬ 
ρίων και άλλων πάγιων περιουσιακών στοιχείων αναγκαίων για 
τη δραστηριότητά τους και εκτός του χώρου στον οποίο βρίσκο¬ 
νται οι κύριες, παραγωγικές εγκαταστάσεις των επιχειρήσεων 
αυτών. 

Ο- όροι των χρηματοδοτήσεων αυτών θα καθορίζονται από τις 
τράπεζες σύμφωνα με τα ισχύοντα για τη χρηματοδότηση για 
πάγιες εγκαταστάσεις. 

2. Διευκρινίζεται ότι οι διατάξεις των παραγράφων 2 και 3 της 
ΙΙΔ/ΤΕ 1183/87 εφαρμόζονται μόνο στις περιπτώσεις δανειο¬ 
δοτήσεων για ανέγερση ή αγορά καινούργιων πάγιων εγκατα¬ 
στάσεων. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ακριβές αντίγραφο 
Αθήνα, 27 Ιουνίου 1988 
Ο Γραμματέας 
Η. ΚΤΡΙΑΚΑΝΤΩΝΑΚΗΣ 


(9) 

Χρηματοδότηση επιχειρήσεων ενοικίασης αυτοκινήτων (ΚΕΝΤ- 
Α-ΟΑΚ). 

(Συνεδρίαση 393/10.6.88, θέμα 23) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Την απόφ. ΕΝΠΘ 125/1/1.2.84 με την οποία επετράπη η 
βραχυπρόθεσμη χρηματοδότηση των επιχειρήσεων ενοικίασης 
αυτοκινήτων (ΚΕΝΤ-Α-ΟΑΚ) για κεφάλαιο κίνησης μέχρι ποσού 
που αντιστοιχεί στο 15% των πραγματοποιούμενων εσόδων τους 
από δραχμοποίηση συναλλάγματος, 

β) την απόφ. ΕΝΠΘ 372/30/26.10.87, με την οποία ορί¬ 
στηκε ότι η χρηματοδότηση ταξιδιωτικών γραφείων για κεφά¬ 
λαιο κίνησης καθορίζεται κατά την κρίση της τράπεζας, ανάλογα 
με τις ανάγκες της δανειοδοτούμενης επιχείρησης 

γ) τα έγγραφα 503485/3.2.88 (ΑΠ 430) και Α. 6750/ΠΡ- 
Ζ/298/26.4.88 (ΑΠ 1130) του Ελληνικού Οργανισμού Τουρι¬ 


σμού και του Υπουργείου Εθνικής Οικονομίας αντίστοιχα. 

δ) τη σκοπιμότητα εξομοίωσης του καθεστώτος Χρηματοδό¬ 
τησης για κεφάλαιο κίνησης των επιχειρήσεων ενοικίασης αυτο¬ 
κινήτων με αυτό που ισχύει για τα ταξιδιωτικά γραφεία, αποφά¬ 
σισε: 

Να καταργήσει την απόφ. ΕΝΠΘ 125/1/1.2.84 και να κα¬ 
θορίσει ότι στο εξής η χρηματοδότηση των επιχειρήσεων ενοικία¬ 
σης αυτοκινήτων (ΚΕΝΤ-Α-ΟΑΚ) για κεφάλαια κίνησης διέπεται 
από τις διατάξεις που ισχύουν για τη χρηματοδότηση τουριστι¬ 
κών γραφείων για κεφάλαια κίνησης. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Ο ΠΡΟΕΔΡΟΣ Ο ΓΡΑΜΜΑΤΕΑΣ ΤΑ ΜΕΛΗ 
Ακριβές αντίγραφο 
Αθήνα, 29 Ιουνίου 1988 
Ο Γραμματέας 
I. ΒΑΧΑΒΙΟΛΟΣ 


Χρηματοδότηση Οργανισμών Τοπικής Αυτοδιοίκησης και των 
επιχειρήσεών τους έναντι κρατικής ή Κοινοτικής επιχορήγη¬ 
σης. 

(Συνεδρίαση 394/21.6.88, θέμα 25) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη την απόφ. ΕΝΠΘ 278/8/1.11.85 όπως 
τροποποιήθηκε με την απόφ. ΕΝΠΘ 316/5/17.7.86, αποφά¬ 
σισε τα εξής: 

Επιτρέπεται στις τράπεζες να χρηματοδοτούν τους Οργανι- 
σμούς Τοπικής Αυτοδιοίκησης και τις επιχειρήσεις τους έναντι 
εκχώρησης κρατικής ή Κοινοτικής επιχορήγησης σύμφωνα με 
τις διατάξεις της απόφ. ΕΝΠΘ 278/8/1.11.85, όπως ισχύει, 
υπό την προϋπόθεση ότι επιτρέπεται η εκχώρηση της επιχορήγη¬ 
σης- 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Ο ΠΡΟΕΔΡΟΣ Ο ΓΡΑΜΜΑΤΕΑΣ ΤΑ ΜΕΛΗ 

Ακριβές αντίγραφο 
Αθήνα, 29 Ιουνίου 1988 
Ο Γραμματέας 
I. ΒΑΧΑΒΙΟΛΟΣ 

-♦- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

Στο Π.Δ. 257, ΦΕΚ 109/1.6.88 τ. Α', που αφορά τρ 
ηση ωρολογίων και αναλυτικών προγραμμάτων σχολείων δευτε¬ 
ροβάθμιας εκπαίδευσης, επιφέρονται οι παρακάτω διορθώσεις: 

1. Στο άρθρο 2, σελ. 2014 και στο τέλος των παραγράφων 
10.7.1, 10.7.2, 10.8.1, 10.8.2 και 10.8.3, προστίθεται το 
σύμβολο που παραλείφθηκε «#». 

2. Στο άρθρο 4, σελ. 2020, στον Πίνακα ΜΑΘΗΜΑΤΑ ΕΙΔΙ¬ 
ΚΟΤΗΤΑΣ, προστίθεται μετά το μάθημα Τεχνολογία περιελί¬ 
ξεων το μάθημα που παραλείφθηκε «Ηλεκτρολογικό εργαστή¬ 
ριο 9». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



